**Ekstraordinær generalforsamling**

**Gr. Slangerup den 12. april 2012**

16 personer var vel mødt, heraf 15 stemmeberettigede samt 2 afgivne fuldmagter.

*Valg af dirigent*

Dirigent: Henning Egeblad

herefter blev der valgt referent: Pernille Sværke og stemmetællere Rikke Larsen og Lene Kaxe.

Dirigenten fastslog at den ekstra ordinære generalforsamling var indkaldt korrekt.

*Forelæggelse af beretning*

Formandens beretning blev godkendt

*Forelæggelse af det reviderede regnskab*

Det oprindelige regnskab fra den ordinære generalforsamling, var blevet omformuleret helt fra bunden, og var revideret af revisor. Den oprindelige kasserer var udmeldt af gruppen og Boxer-klubben. Chris Drake var trådt ind som revisor, da vores revisor er flyttet til Norge og Chris er suppleant. Han kan ikke godkende regnskabet.

Dirigenten redegjorde for konsekvenser ved forkastelse af regnskab og opfordrede medlemmerne til at tage stilling til, om de ville godkende regnskabet. Grp. Slangerups generalforsamling godkendte eenstemmingt det ureviderede regnskab med Chris's og dirigentens bemærkninger med det håb og vilje om, at der kommer styr på regnskabet efterfølgende.

*Indkomne forslag*

1. Forslaget om udvidelse af bestyrelsen fra 3 til 5 blev trukket

2. Husstandsmedlemsskab blev vedtaget. En note fra dirigenten, er man husstandsmedlem i Hovedklubben er man det også i lokal klubben.

*Fastsættelse af kontingent*

Husstandsmedlemsskab 400 kr.

Enkeltmandsmedlemsskab 300 kr. (en forhøjelse på 100 kr. er vedtaget)

Kontingentet er gældende for år 2013

*Valg af bestyrelsesmedlemmer og suppleanter*

Da vores kasserer er fratrådt og de to øvrige medlemmer er på valg, er hele bestyrelsen på valg. Lars Hindborg Jensen blev genvalgt samt Tina Larsen og Rikke Larsen blev valgt ind. Som suppleanter blev Lene Kaxe genvalgt og Pernille Sværke blev valgt ind.

*Valg af revisor og revisor suppleant*

Revisor blev Chris Drake valgt og Inger lise Jensen blev valgt som revisor suppleant.

Dirigenten takkede for god ro og orden.

*Henning Egeblad, dirigent Pernille Sværke, referent*